Taani sport

Taani sport on mitmekesine.

Riigi rahvusspordiala on jalgpall , milles eriti märkimisväärne on Taani kuuekordne Euroopa meistrivõistlustele kvalifitseerumine (1984–2004) ja 1992. aastal UEFA Euroopa meistriks tulemine. Teised olulised saavutused on Konföderatsioonide Karika võitmine 1995. aastal ja jõudmine 1998. aasta maailmameistrivõistluste veerandfinaali. Veel tegeldakse palju käsipalli, jalgrattasõidu, purjetamise, sulgpalli, jäähoki ja ujumisega ning hiljuti on hakatud tegelema ka golfiga. Paljud noored mängivad korvpalli.

Sport on koolis populaarne ning peaaegu igas linnas on kohalikud spordiklubid.

Rahvuslik jalgpallistaadion on Parken Stadium.

Jalgpall

Jalgpall on Taanis kõige populaarsem spordiala, mida harrastab üle 313 000 mängija rohkem kui 1600 klubis. Taani jalgpallikoondis on saavutanud märkimisväärseid tulemusi, nagu kuus korda järjest Euroopa meistrivõistlustele kvalifitseerumine aastatel 1984–2004 ja UEFA meistriks tulek 1992. aastal. Võidetud on ka konföderatsioonide karikas 1995. aastal ja 1998. aastal jõuti maailmameistrivõistluste veerandfinaali.

Taani jalgpallikoondis jõudis FIFA edetabelis 3. kohale mais 1997 ja esikohale jalgpalli ELO reitingusüsteemis aastatel 1912–1920.

Taani jalgpalli esiliiga on Superligaen. Valitsev meister on FC Nordsjælland, samas kui F.C. Copenhagen on läbi aegade edukaim klubi. Superliiga mängijate hulka kuuluvad Per Nielsen, Jimmy Nielsen, Michael Hansen ja Mogens Krogh.

Liiga teine tase on 1. Division, mille võitis viimati Esbjerg fB. Kolmas tase 2. Division jaguneb kaheks: ida ja lääne pool. Kaks viimast meistrit olid NordVest (ida) ja Blokhus FC (lääs). Neljas tase on Danmarksserien for herrer, mis jaguneb kolme poolde. Viimased võitjad olid BK Marienlyst, IF Skjold Birkerød ja Kjellerup IF.

Naiste esiliiga on Elitedivisionen, mille viimati võitis Brøndby IF. Kõige edukam naiskond on kümnekordse meistrina HEI Aarhus.

Esiliiga võistlused käivad Taani Karikasarjas, mille 2011.–2012. aastal võitis F.C. Copenhagen. Aarhus Gymnastikforening on üheksakordne võitja. Copenhagen võitis Taani Superkarika ka 2004. aastal, mille edukaim klubi on Brøndby IF. Brøndby on ainus, kes võitnud kaks korda toimunud Taani Liigakarika.

Taani naisvõistkondadest on võitnud Brøndby IF viimased kolm korda järjest ja Fortuna Hjørring kokku võitnud seitse korda.

Jalgpallikoondise praegune mänedžer on Morten Olsen ja kapten on Daniel Agger. Legendaarsed Taani mängijad on Poul Nielsen, Peter Schmeichel ja Jon Dahl Tomasson.

Golf
Golfist on saanud Taanis viimastel aastatel väga populaarne spordiala ning üle riigi on üle 180 golfiraja.

Golf on populaarsem enamasti vanema põlvkonna seas, millel on üle 24-aastaste seas rohkem liikmeid kui ühelgi teisel spordialal Taanis.

Elukutseliste golfis on aastaid Taani eesotsas olnud Thomas Bjørn, häid tulemusi on Euroopa tuuril saavutanud veel Anders Hansen, Søren Hansen ja Steen Tinning. Naiste seas on edukaim Taani mängija Euroopa tuuril Iben Tinning.

Käsipall
Taanis on üle 146 000 käsipallivõistkonda. Nii nais- kui ka meeskonnad on saavutanud rahvusvaheliselt kõrgeid tulemusi.

Taani käsipallinaiskond on tulnud kolm korda olümpiavõitjaks, kolm korda Euroopa naiste meistriks ja korra maailmameistriks. Meeskond tuli Euroopa meeste meistriks 2008. ja 2012. aastal.

Sulgpall
Taani on Euroopa tugevaim sulgpalliriik. Esimesest sulgpalli maailmameistrivõistlustest alates 1977. aastal on võidetud 10 kuldmedalit. Poul-Erik Høyer Larseni võit 1996. olümpiamängude sulgpallis on endiselt ainus kuldmedal, mille saanud Euroopa.

Jalgrattasport

Läbi ajaloo on Taani edukaim jalgrattasportlane olnud Thorvald Ellegaard, võites maailmaklassisprindis kuuel korral, Euroopas kolmel korral ja Taanis 24 korda.

Viimastel aastatel on edukad olnud Bjarne Riis, võites Tour de France võistluse 1996. aastal, ja Michael Rasmussen, kes nimetati 2005. ja 2006. aastal mägede kuningaks. Teised tuntud taani jalgratturid on Matti Breschel, Nicki Sørensen, Bo Hamburger, Jesper Skibby ja Lars Michaelsen.

Edukaim Taani jalgrattaklubi on Team Saxo Bank, mille eesotsas on Bjarne Riis. 2008. aastal võitis Carlos Sastre Tour de France'i võisteldes Saxo Banki võistkonnas.

Viimastel aastatel on Taani jalgrattasport kannatanud dopingujuhtumite käes. Bjarne Riisi, Bo Hamburgerit, Jesper Skibbyt, Michael Rasmusseni süüdistatakse dopingu kasutamises või on sellega seotud. Ent vaatamata halvale menule on jalgrattasport Taanis endiselt populaarne. 2011. aastal toimus UCI maailmameistrivõistlused Kopenhaagenis.

Mootorsport
Taanis on ka üksikuid edukaid motospordiga tegelejad. Enim Le Mans 24 tunni võidusõite on võitnud taanlane Tom Kristensen kaheksa esikohaga.

Motokross
Taani on märgitud motoajalukku kui üks juhtivaid motokrossi maid. Taani tuli motokrossis maailmameistriks 2006. aastal. 2007. aasta MM-il tuli Taani teiseks, kaotades Poolale kahe punktiga.

Taanlastest motokrossi maailmameistrite hulka kuuluvad Ole Olsen, Erik Gundersen, Hans Nielsen (neljakordne maailmameister) ja Nicki Pedersen (tuli maailmameistriks 2003., 2007. ja 2008. aastal).

Erik Gundersen ja Hans Nielsen võitsid esimesed kaks kohta 1984. aastal Göteborgis. Pärast seda on aastani 1988 olnud alati kaks taanlast igal aastal maailmameistrivõistlustel finaali edetabeli tipus. Gundersen ja Nielsen võitsid mõlemad kolmel korral, kuna Taani võitis kuuel korral ja aastatel 1984–1991 tuldi meistriks kaheksast võimalusest seitsmel korral.

Ragbi Liit
Taani Ragbi Liidu ajalugu ulatub tagasi 1950. aastasse ja Rahvusvaheline ragbi organisatsiooniga (IRB) liituti 1988. aastal. Taanis on umbes 3000 ragbimängijat ja üle 30 klubi. Esimest korda mängiti ragbit 1931. aastal.

Ragbi Liiga
Taani Ragbi Liiga korraldab kohalikku ragbi liigat, ja esimene kohalik tiim mängis oma esimese rahvusvahelise mängu Norra vastu 22. augustil 2009 DTUs Kopenhaagenis. Ragbi Liiga taasmoodustamine 2011. aastal nägi ette rahvusvahelisele võistlusele naasmist, kus Taani Ragbi Liiga alistas Ragbi Liiga Põhjamaade Karikavõistlusel Göteborgis 2. juulil 2011 Rootsi 52 punktiga.

Poks
Taanist on pärit mitu edukat poksijat, sealhulgas Maailma Poksiliidu maailmameistrivõistlustel keskkaalu klassis ja Maailma Poksi Assotsiatsiooni maailmameistrivõistlustel keskkaalu klassis võitnud Mikkel Kessler. Endiste poksijate hulka kuuluvad Johnny Bredahl, endine WBO ja poksi assotsiatsiooni meister. Brian Nielsen, kes võitles 2011. aastal Mike Tysoniga. Ka tegutsev poksija Ahmed Khaddour, kes osales Ameerika telesaates "The Contender", on Taanist pärit.

Vabavõitlus (MMA)
Taanist on pärit mitu MMA-võitlejat, kellest edukaim on Martin Kampmann. Kampann võitleb UFC võistlustel kergkeskkaalu klassis ja teda peetakse divisjoni üheks parimaks võitlejaks.

Kriket
Taani rahvuslik kriketi meeskond on osalenud edukalt ja jõudnud Maailma Kriketi Liiga 2007. aastal teise divisjoni, mis kindlustas nende kvalifitseerimise 2011. aasta kriketi maailmameistrivõistlustel. Kriketit on Taanis mängitud alates 19. sajandi keskpaigast, kriketi tõid riiki sisse britlased. Lisaks meeskonnale on väikest edu näidanud ka kriketi naiskond.

Jäähoki
Taani jäähokimeeskond on olnud kõrgeimas liigas alates 2003. aastast. Taani jäähokikoondis sai kaks ajaloolist, ootamatut võitu Soomes Tamperes, alistades 26. aprillil 2003 5-2 USA ja mängis Kanadaga viis päeva hiljem 2. mail 2-2 viiki. 2010. aasta maailmameistrivõistlustel lõpetas Taani 8. kohal, mis on nende parim saavutus. Nad on IIHF maailmaedetabelis 12. kohal. Taanist on pärit 6 NHL-i mängijat. Esimene taanlane NHL-is, Frans Nielsen, mängis avamängu 6. jaanuaril 2006.

Tennis
Caroline Wozniacki on Taani parim naistennisist. Ta on olnud maailma parim naistennisist: 23. jaanuariks 2012 oli ta olnud WTA edetabelis 67 nädalat esikohal. Ta oli esimene Skandinaavia naine, kes on hoidnud esikohta ja üldiselt 20 seas. 20. oktoobriks 2012 oli ta võitnud 20 WTA turniiri. Caroline oli seisuga 17. juuli 2017 WTA edetabelis 7. kohal.

Frederik Løchte Nielsen oli esimene taanlane, kes võitis Wimbledoni karika – see juhtus 2012. aastal paarismängus. Nielsenist ja tema partnerist Marrayst, kes olid varem vaid kolmel turniiril koos mänginud, said esimesed wild-card'iga turniirile pääsenud, kes on võitnud Wimbledoni turniiri (meeste paarismängus). Tema ATP edetabeli kõrgeim koht oli 17. (1. aprillist 2013).

Viited

Välislingid

DIF – The National Olympic Committee and Sports Confederation of Denmark